Na podlagi 53., 53.a in 58. člena Zakona o organizaciji in financiranju vzgoje in izobraževanja – ZOFVI (Uradni list RS, št. 16/07 – UPB5, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 2/15 – odl. US, 47/15, 46/16, 49/16 – popr., 25/17 – ZVaj, 123/21, 172/21, 207/21, 105/22 – ZZNŠPP, 141/22 in 158/22 – ZDoh-2AA , 71/23, 22/25-ZZZRO-1 in 48/25, v nadaljnjem besedilu –ZOFVI) in  35. člena Zakona o zavodih (Ur. list RS, št. 12/91, 8/96, 36/00-ZPDZS in 127/06-ZJZP)  Svet javnega vzgojno-izobraževalnega zavoda Grm Novo mesto – center biotehnike in turizma, Sevno 13, 8000 Novo mesto, razpisuje prosto delovno mesto
ravnatelja/-ice
[bookmark: _GoBack]OE Višja strokovna šola, Grm Novo mesto – center biotehnike in turizma

 
Kandidat mora za imenovanje na funkcijo ravnatelja izpolnjevati splošne zakonske pogoje in posebne pogoje v skladu s 53., 58., 92., 96., 100. in 107.a členom z Zakonom o organizaciji in financiranju vzgoje in izobraževanja – ZOFVI (Uradni list RS, št. 16/07 – UPB5, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 2/15 – odl. US, 47/15, 46/16, 49/16 – popr., 25/17 – ZVaj, 123/21, 172/21, 207/21, 105/22 – ZZNŠPP, 141/22 in 158/22 – ZDoh-2AA , 71/23, 22/25-ZZZRO-1 in 48/25, v nadaljnjem besedilu –ZOFVI) ter 33. členom Zakona o višjem strokovnem izobraževanju – ZVSI (Uradni list RS, št. 86/04 in nadaljnji), in sicer:
1. da ima izobrazbo, pridobljeno z univerzitetnim študijskim programom (raven izobrazbe, pridobljene po študijskem programu, po katerem se pridobi izobrazba, ki v skladu z zakonom ustreza izobrazbi druge stopnje) ali z magistrskim študijskim programom druge stopnje (izobrazba, pridobljena po študijskem programu za pridobitev izobrazbe druge stopnje);
2. ima veljaven naziv predavatelja višje strokovne šole;
3. ima znanje slovenskega knjižnega jezika;
4. ima najmanj 5 let delovnih izkušenj, pridobljenih v vzgojno-izobraževalnih zavodih, ki izvajajo javno veljavne programe ali programe s pridobljeno javno veljavnostjo na področjih iz prvega odstavka 1. člena ZOFVI ali v javnih zavodih iz 28. člena ZOFVI.
5. ima pridobljeno pedagoško-andragoško izobrazbo (razen izjema po tretjem odstavku 33. člena ZVSI);
6. ni bil pravnomočno obsojen zaradi naklepnega kaznivega dejanja, ki se preganja po uradni dolžnosti, na nepogojno kazen zapora v trajanju več kot šest mesecev;
7. ni bil pravnomočno obsojen zaradi kaznivega dejanja zoper spolno nedotakljivost;
8. ni bil zoper njega uveden kazenski postopek zaradi kaznivega dejanja zoper spolno nedotakljivost (potrdilo sodišča);
9. da predloži svoj program vodenja Višje strokovne šole za mandatno obdobje.

Kandidat mora imeti pedagoško-andragoške, vodstvene, organizacijske in druge sposobnosti za uspešno vodenje šole.
Izbrani kandidat bo imenovan za mandatno dobo petih let. Predvideni začetek dela je 25. 8. 2026.
Pogodba o zaposlitvi se lahko v primeru izbire zunanjega kandidata/-ke sklene za določen čas, za čas trajanja mandata in s polnim delovnim časom.
Popolne pisne prijave s kratkim življenjepisom, programom vodenja in s priloženimi dokazili o izpolnjevanju zahtevanih pogojev ter s potrdilom Ministrstva za pravosodje, in sicer potrdilom o nekaznovanosti ter potrdilom iz evidence izbrisanih obsodb za kazniva dejanja zoper spolno nedotakljivost, in s potrdilom pristojnega Okrajnega sodišča o ne pričetem kazenskem postopku (vsa potrdila v skladu s 107.a členom ZOFVI, ki ne smejo biti starejša od 30 dni) kandidati/-ke pošljite v 8 dneh po objavi razpisa na naslov: Svet vzgojno-izobraževalnega zavoda GRM NOVO MESTO – CENTER BIOTEHNIKE IN TURIZMA, Sevno 13, 8000 NOVO MESTO, z oznako: »Prijava na razpis za ravnatelja VSŠ«.
Kandidati posredujte tudi e-naslov za obveščanje med razpisnim postopkom. 
V izbirni postopek se bodo uvrstile samo pravočasno prispele in popolne prijave kandidatov, ki bodo izpolnjevali razpisne pogoje. Nepopolne vloge bodo iz postopka obravnave izločene.
O izidu razpisa bodo kandidati obveščeni v zakonitem roku.

V besedilnem razpisu uporabljeni izrazi, zapisani v moški slovnični obliki, so uporabljeni kot nevtralni za ženske in moške.

